Mazzorbo

Mazzorbo je otok od 0.52 km² u Venecijanskoj laguni, istočno od Burana s kojim je povezan mostom. Na otoku se nalazi nogometno igralište i groblje Burana te stambena naselja. Historija Za antike je bio znan kao Maiurbium, a možda se zvao Magna Urbs (najveći grad). Kao i sva ostala otočka naselja u laguni, Maiurbium je također nastao zbog bijega stanovnika iz gradova na kopnu, izazvanog učestalim provalama barbarskih plemena, osobito nakon 640. godine i razaranja Altina od strane Langobarda. U svojim ranim danima otok je uživao pogodnosti zbog blizine Torcella, tada zvanog emporion mega (veliko trgovište) lagune. Mazzorbo se tada mogao dičiti svojim bogatim palačama i crkvama, kojih je možda bilo i više od petnaest. Pored toga Mazzorbo je imamo i nekoliko samostana: Santa Eufemia, Santa Maria Valverde, San Maffia, Santa Maria delle Grazie i Santa Caterini. Mazzorbo je svoj vrhunac dosegao u 10. stoljeću, nakon toga počeo je stagnirati i opadati na račun obližnje Venecije. Vremenom je postao seljački otok, te otok za razbibrigu i ladanje mletačkih plemića. Od starog Mazzorba danas gotovo da i nema tragova, osim Crkve sv. Katarine, sagrađene između 1283. i 1291. godine. Njezin zvonik iz 1318. je najstariji u Venecijanskoj laguni. Danas je Mazzorbo poznat po svojim vinogradima i povrću, te šareno obojanim kućama poput susjednog Burana.